CELEX: 62003TJ0348
Language: et
Date: 2007-09-12
Title: Esimese Astme Kohtu otsus (teine koda), 12. september 2007. # Koninklijke Friesland Foods NV versus Euroopa Ühenduste Komisjon. # Riigiabi - Madalmaades rakendatud maksualase abi kava - Ettevõtjate kontsernide rahvusvahelised rahastamistoimingud - Otsus, millega tunnistatakse abi ühisturuga kokkusobimatuks - Üleminekusäte - Õiguspärase ootuse kaitse - Võrdse kohtlemise põhimõte - Vastuvõetavus - Õigus esitada hagi. # Kohtuasi T-348/03.

Esimese Astme Kohtu (teine koda) 12. septembri 2007. aasta otsus – Koninklijke Friesland Foods vs. komisjon
      (kohtuasi T-348/03)
      Riigiabi – Madalmaades rakendatud maksualase abi kava – Ettevõtjate kontsernide rahvusvahelised rahastamistoimingud – Otsus, millega tunnistatakse abi ühisturuga kokkusobimatuks – Üleminekusäte – Õiguspärase ootuse kaitse – Võrdse kohtlemise põhimõte – Vastuvõetavus – Õigus esitada hagi
      1.                     Tühistamishagi – Menetluse algatamise huvi – Tekkinud ja olemasoleva huvi tingimus (EÜ artikli 230 neljas lõik) (vt punktid 58
            ja 72)
      2.                     Tühistamishagi – Füüsilised ja juriidilised isikud – Neid otseselt ja isiklikult puudutavad aktid – Komisjoni otsus riigiabi
            kava ühisturuga kokkusobimatuks tunnistamise ja üleminekukorra kehtestamise kohta –Üleminekukorrast kõrvale jäetud ettevõtja
            esitatud hagi – Vastuvõetavus – Tingimused (EÜ artikli 87 lõige 1 ja EÜ artikli 230 neljas lõik) (vt punktid 93–96 ja 100)
      3.                     Riigiabi – Abi kokkusobivus ühisturuga – Huvitatud isikute võimalik õiguspärane ootus – Kaitse – Tingimused ja piirid (EÜ
            artikli 88 lõike 2 esimene lõik; nõukogu määrus nr 659/1999, artikkel 7) (vt punktid 132–135)
      4.                     Riigiabi – Komisjoni otsus riigiabi kava ühisturuga kokkusobimatuks tunnistamise ja üleminekukorra kehtestamise kohta – Komisjoni
            ametliku uurimismenetluse algatamise otsuse tegemise ajal menetluses olnud riigiabitaotlused esitanud ettevõtjatele mõeldud
            üleminekumeetmete puudumine – Ettevõtjate põhjendatud õiguspärane ootus, et kehtestatakse mõistlik üleminekuaeg (EÜ artikli 88
            lõike 2 esimene lõik) (vt punktid 138, 149 ja 150)
      Ese 
      
         
               Nõue tühistada komisjoni 17. veebruari 2003. aasta otsuse 2003/515/EÜ (abikava kohta, mida Madalmaad rakendasid rahvusvaheliste
                  rahastamistoimingute suhtes (ELT L 180, lk 52)) artikkel 2, kuna selle kohaselt ei ole võimalik kohaldada üleminekukorda ettevõtjate
                  suhtes, kes olid 11. juuliks 2001 juba esitanud Madalmaade maksuametile vaidlusaluse abikava rakendamise taotluse, mille kohta
                  ei olnud veel selleks kuupäevaks otsust vastu võetud.
               
            Resolutiivosa 
      1.         Tühistada komisjoni 17. veebruari 2003. aasta otsuse 2003/515/EÜ (abikava kohta, mida Madalmaad rakendasid rahvusvaheliste
         rahastamistoimingute suhtes) artikkel 2, kuna selles ette nähtud üleminekukorda ei ole võimalik kohaldada ettevõtjate suhtes,
         kes olid 11. juuliks 2001 esitanud Madalmaade maksuametile vaidlusaluse abikava rakendamise taotluse, mille kohta ei olnud
         veel selleks kuupäevaks otsust vastu võetud.
      
      2.         Mõista kõik kohtukulud välja komisjonilt.